EkBass/fiwiki-20250220-pages-articles huggingface dataset:
Etelän armeijaryhmä

Etelän armeijaryhmä () oli Saksan maavoimien armeijoista koottu yhtymä toisessa maailmansodassa. Armeijaryhmä koordinoi siihen kuuluvien armeijoiden toimintaa. Yhtymä muodostettiin ensimmäisen kerran Puolan offensiivissa, jossa armeijaryhmää johti Gerd von Rundstedt ja esikuntapäällikkönä oli Erich von Manstein. Tämän jälkeen yhtymä siirrettiin armeijaryhmä A:ksi nimettynä länsirintamalle, jossa se osallistui taisteluun Ranskasta. Armeijaryhmä siirrettiin kevään 1941 aikana miehitettyyn Puolaan valmistautumaan operaatio Barbarossaan. 22. kesäkuuta 1941 se nimettiin uudelleen Etelän armeijaryhmäksi. Etelän armeijaryhmä oli yksi kolmesta operaatio Barbarossassa Neuvostoliittoon hyökänneestä armeijaryhmästä. Se aloitti hyökkäyksen Romaniasta, Unkarista ja Puolan eteläosista tehtävänään Ukrainan ja Kiovan valloitus sekä Donbassin teollisuusalueiden haltuunotto. Armeijaryhmään kuuluivat aluksi Saksan 1. panssariryhmä ja 6., 11. ja 17. armeijat sekä Romanian 3. ja 4. armeijat. Talvella 1941–1942 armeijaryhmä asettui puolustukseen Mius-jokea myötäilevälle linjalle. Se valloitti Rostov-na-Donuun kaupungin marraskuussa, mutta joutui pian perääntymään puna-armeijan talvihyökkäyksen alta. Perääntymisen seurauksena von Rundstedt vapautettiin armeijakunnan komentajan tehtävistä 1. joulukuuta 1941 ja komentoon asetettiin Walter von Reichenau, joka kuoli vain kuuden viikon päästä sydänkohtaukseen ja komennon otti Fedor von Bock. Armeijaryhmä jaettiin 7. heinäkuuta 1942 kahtia muodostaen armeijaryhmät A ja B, joiden tavoitteina oli Kaukasian ja Volgan valloitukset. Stalingradin motin muodostuttua saksalaiset muodostivat nopeasti Erich von Mansteinin komentaman Armeijaryhmä Donin motin vapautusoperaatioon, joka ei kuitenkaan onnistunut. Armeijaryhmä Don otti vastuun myös armeijaryhmä B:n aikaisemmin hallitseman rintaman eteläosasta. Keväällä 1943 saksalaisten peräännyttyä Rostovista armeijaryhmä B siirrettiin Pohjois-Italiaan Erwin Rommelin komentoon ja armeijaryhmä Don nimettiin uudelleen Etelän armeijaryhmäksi. Sodan lopulla Etelän armeijaryhmä taisteli Itävallassa ja se oli viimeinen suuri saksalainen sotilasyksikkö, joka antautui liittoutuneille. == Lähteet == Luokka:Saksalaiset armeijaryhmät toisessa maailmansodassa Luokka:Itärintama (toinen maailmansota)
Medisiinari

Medisiinariksi kutsutaan lääketieteen opiskelijaa. Medisiinareita ovat kaikki lääketieteen lisensiaateiksi opiskelevat. Yleensä uudet lääketieteen opiskelijat kastetaan medisiinareiksi opintojen alkutaipaleella. Suomesta medisiinareita löytyy Helsingin, Oulun, Tampereen ja Turun yliopistojen lääketieteellisistä tiedekunnista sekä Itä-Suomen yliopiston terveystieteiden tiedekunnasta. Medisiinareiden kattojärjestönä toimii Suomen Medisiinariliitto (SML). ==Aiheesta muualla== Suomen Medisiinariliitto Luokka:Lääketiede
Barry Gibb

Barry Alan Crompton Gibb (s. 1. syyskuuta 1946 Douglas, Mansaari, Britannia) on Bee Gees -yhtyeen keulahahmo, päävokalisti ja toinen kitaristeista. Barry on vanhin ja ainoa elossa oleva Gibbin veljeksistä, joita hänen lisäkseen olivat Robin (1949–2012), Maurice (1949–2003) ja Andy (1958–1988). Mauricen kuoltua 2003 Barry ja Robin Gibb jatkoivat esiintymisiä yhdessä ja Bee Geesin hittien soittamista. Gibb omisti Johnny Cashin entisen talon. Talo tuhoutui tulipalossa vuonna 2007. == Lähteet == == Aiheesta muualla == * * https://www.allmusic.com/artist/barry-gibb-mn0000659118/biography Luokka:Bee Gees Luokka:Mansaarelaiset henkilöt Luokka:Grammy-palkinnon saajat Luokka:Brittiläiset laulajat Luokka:Brittiläiset kitaristit Luokka:Vuonna 1946 syntyneet Luokka:Elävät henkilöt Luokka:Songwriters Hall of Fame
Meetvursti

thumb|Hollantilaista meetwurstia. Meetvursti eli metvursti tai meetwursti on pohjoissaksalaista alkuperää oleva maitohappobakteerien avulla valmistettu kestomakkara. Meetvursti voidaan valmistaa hienoksi jauhetusta sian-, naudan-, hevosen-, kalkkunan- tai poronlihasta. Meetvurstia voidaan käyttää ruokien mausteena sekä esimerkiksi voileipien päällysteenä muiden leikkelemakkaroiden tavoin. Meetvurstin syvänpunaisen värin aikaansaamiseksi makkaraan on joissakin maissa aiemmin käytetty väriaineena karmiinihappoa sisältävää kokenillia, mutta EU on nyttemmin kieltänyt väriaineen käytön makkaroissa.Karmiini, kokenilli, kokkiniili – karmiinihappo, coloria.net Meetvurstipötköjen kuori on tehty pitkäkuituisesta paperista, joka on päällystetty nestemäisellä selluloosalla, viskoosilla. Pitkäkuituinen paperi on yleensä peräisin manilahamppukasvista, josta tehtyä paperia käytetään myös muun muassa teepusseissa. Kuori on makkaranvalmistusprosessissa tärkeä osatekijä, sillä sen täytyy päästää kypsytyksen aikana kosteutta läpi mutta samalla säilyttää makkaran paksuus samana.Makkarankuorilla maailmalle. Tekniikka ja talous 6.5.2004 Tunnetuimpia meetwurstilajeja ovat muun muassa venäläiset ja saksalaiset meetwurstit, mutta Suomessa myös erilaiset kotimaiset meetwurstilajit ovat varsin suosittuja. == Venäläinen meetvursti == Venäläisen meetvurstin resepti ja valmistusmenetelmä ovat nimensä mukaisesti peräisin Venäjältä, josta ne ovat kulkeutuneet aikoinaan Pietarin kautta Suomeen. Venäläisen meetvurstin valmistukseen käytetään sian-, hevosen- ja naudanlihaa, silavaa, suolaa ja mausteita. Yhden meetvurstikilon valmistukseen käytetään jopa runsas kilo enemmän tuoretta lihaa, sillä valmistuksen aikana makkaran kuiva-ainepitoisuus kasvaa selvästi. Venäläisessä meetvurstissa on voimakas maku, joka syntyy yli viisi viikkoa kestävässä, kylmäsavustuksessa. Venäläinen meetvursti on Suomen suosituimpia meetvurstilajeja. Se säilyy hyvin. == Katso myös == * Salami * Pepperoni == Lähteet == == Aiheesta muualla == *ravintoainekoostumus fineli.fi Luokka:Makkarat Luokka:Saksalainen keittiö Luokka:Venäläinen keittiö Luokka:Sianliha Luokka:Naudanliha Luokka:Seulonnan keskeiset artikkelit ru:Колбаса#Сырокопчёные колбасы
Zen-puutarha

Zen-puutarhaksi () kutsutaan japanilaista puutarhaa, jonka tärkeimpinä elementteinä ovat sora, hiekka, kivet ja toisinaan myös ruoho tai muut elolliset elementit. Tyypillisesti kuivaan puutarhaan eivät kuulu kukkivat kasvit tai puut, sammalta sen sijaan käytetään kyllä. Myös seisova ja virtaava vesi puuttuvat tästä puutarhatyypistä - niiden sijasta vesiaiheita kuvataan usein soran ja kivien asettelulla. Länsimaissa käytetty nimitys "Zen-puutarha" tulee ajatuksesta, että puutarha olisi tarkoitettu japanilaisten munkkien meditaatiopaikaksi. Japaninkielinen nimi kääntyy kuitenkin "Kuiva puutarha", niitä on muuallakin kuin temppelien yhteydessä ja vastaavasti zen-temppelien yhteydessä on monenlaisia puutarhoja. Tyypillinen meditaatioasento on kasvot kohti seinää, ei puutarhaa. Rauhoittumisen apuvälineinä voidaan käyttää myös pienoispuutarhoja (vertaa bonsai-puihin). Pienoispuutarha on pieni hiekkarasia, jossa on joitakin kauniinmuotoisia kiviä sekä pienikokoinen harava. Mieli tyyntyy ja meditaatioon keskittyminen helpottuu, kun hiekkaan haravoi kuvioita pienoisharavalla tai sormilla. Tunnetuin zen-puutarha on Ryōan-jin eli Rauhallisen lohikäärmeen temppelin yhteydessä Kioton luoteispuolella. Sen mukaan zen-puutarhoja kutsutaan usein nimellä ryōan-ji tai karesansui (kuiva puutarha). == Lähteet == ==Aiheesta muualla== * Zen Garden Luokka:Japanilainen arkkitehtuuri Luokka:Puutarhasuunnittelu Luokka:Buddhalainen taide
Musta Pekka

Musta Pekka () on sarjakuvahahmo, joka on saavuttanut mainetta laajalti Mikki Hiiren arkkivihollisena. Hän esiintyi ensimmäisen kerran vuonna 1925. Alun perin Musta Pekka tunnettiin nimellä Jopi Jalkapuoli (), mutta 1940-luvulla tekijät eivät halunneet enää kuvata ilkimyksenä amputoitua, kun kotirintamalle oli alkanut palata lukuisia toisen maailmansodan invalidisoimia sotilaita. Myöhemmin piirtäjät väittivät, että puujalka otettiin pois koska piirtäessä oli aina vaikeaa muistaa kumpi jalka oli puinen. Muutaman kerran sarjakuvissa on esitetty, että jalka on yhä tekojalka. Ilmeisesti poliittisen korrektiuden takia alkujaan Yhdysvalloissa lopetettiin Black Pete -nimityksen käyttäminen. Hahmosta tehtiin pelkkä Pete, ja vanhojen sarjakuvien uusintapainosten puhekuplissa ”black” on korvattu täytesanoilla. ”Big Bad Pete” on nykyisin usein käytetty nimitys Black Pete -hahmolle. Suomessa vuonna 2006 ensimmäistä kertaa näytetyissä Mikki Hiiren kerhotalo -tietokoneanimaatioissa Musta Pekka on enää pelkkä Pekka. Mustan Pekan heilan nimi on Hertta. == Piirrossarjat ja elokuvat == ===Hopon poppoo=== Hopon poppoo -sarjassa Mustaa Pekkaa kutsutaan pelkästään Pekaksi ja hänellä on sarjassa myös perhe: vaimo Petra, kaksi lasta (PP ja Pipsa) sekä koira nimeltä Ärjy. Pekka on Hessu Hopon naapuri ja keksii aina uusia liikeideoita rahan saamiseksi ja autojen myymiseksi. Pekka omistaa käytettyjen autojen liikkeen ja esittää rehtiä autokauppiasta, vaikka myy huonoja autoja. Pekka ei pidä Hessusta, mutta silloin tällöin ottaa hänet liikekumppanikseen ja ottaa 75 % tuotoista. ===Mikin klubi ja Mikin ketkuteatteri=== Pekka esiintyi monta kertaa piirrossarjassa Mikin klubi ja omisti klubin. Mikillä oli silti päätösvalta klubilla ja Pekka omistaisi koko klubin vain jos klubi maksaisi vuokran ja talossa olisi yleisö. Mikki antoi Pekan kerran johtaa klubia ja tämä palkkasi henkilökunnaksi pahiksia: juontajana oli Pekka, juorujen kertojana Päätön ratsumies, piirrettyjen avaajana Iso paha susi, vieraiden vastaanottajana Jafar ja pöytävaraajana Ursula. Pekka kuitenkin erotti kaikki työntekijät ja luovutti klubin takaisin Mikille. Mikin Ketkuteatteri -elokuvassa Pekka otti muiden pahisten kanssa klubin haltuunsa. Toimintaa johtivat Jafar, kapteeni Koukku, Haades, Ursula ja Cruella de Vil. Pekka pakeni klubilta muiden ketkujen kanssa kun Mikki vangitsi Jafarin tämän taikalamppuun. === Mikki, Aku ja Hessu: Kolme muskettisoturia === Mikki, Aku, Hessu – kolme muskettisoturia -elokuvassa Pekka toimi Ranskan muskettisoturien kapteenina ja halusi päästä Ranskan kuninkaaksi kuningatar Minnin paikalle. Apunaan hänellä oli luutnantti Heluna ja Karhukopla. Kun kuningatar Minni halusi turvamiehensä, Pekka teki Mikistä, Akusta ja Hessusta musketöörejä. Kun Karhukopla epäonnistui kuningattaren kidnappaamisessa, Pekka aikoi nitistää Mikin, Akun ja Hessun yksi kerrallaan. Pekka kuitenkin epäonnistui tässä ja kärsi nöyryyttävän tappion näitä vastaan. == Lähteet == Luokka:Kuvitteelliset kissat Luokka:Kuvitteelliset rikolliset Luokka:Mikki Hiiri -sarjakuvan hahmot de:Liste der Bewohner Entenhausens#Kater Karlo
’Til the Livin’ End

'Til The Livin' End on punk rock -yhtye Zeken tällä hetkellä uusin albumi, joka julkaistiin vuonna 2004. Albumin rajoitettu painos sisältää bonus-DVD:n, jolla on Zeken kolme keikkaa. ==Kappaleet== # # # # # # # # # # # # # # # :Kappaleen "383" ensimmäisen ja kolmannen kitarasoolon on soittanut Chris Johnsen. ==Kokoonpano== * Blind Marky Feltchtone - kitara ja laulu * Donny Paycheck - rummut * Diamond Jeff Matz - basso ==Arvostelu== *Desibeli.net, levyarvostelu ==Lähteet== *Kotisivut *Allmusic.com, kappaleet === Viitteet === Luokka:Vuoden 2004 albumit Luokka:Yhdysvaltalaiset punkalbumit
Päiste

Päiste (kääntösarka) on tavallisesti pellon pääty tai muu pellon reuna-alue, jossa traktori-työkone-yhdistelmä peltotyössä käännetään. Päisteajossa joudutaan traktorin lisäksi ohjaamaan usein myös työkonetta. Tyypillisesti työkone täytyy saattaa sopivaan tilaan käännöstä varten sekä käännöksen jälkeen takaisin työtilaan. Kääntösarka käännetään yleensä viimeiseksi. == Lähteet == * Project Runeberg, Pieni tietosanakirja (s. 887-888) Luokka:Maatalous
Ohjelmistokehitys

Ohjelmistokehitys sisältää ohjelmistojen kehityksen laajemmalla vastuulla kuin pelkkä ohjelmointi, etenkin vaatimusmäärittelyn ja testaamisen osalta. Ohjelmistokehitys on joukko aktiviteetteja kuten uuden kehitys, muokkaus, uudelleenkäyttäminen, uudelleen suunnittelu, ylläpito tai muita aktiviteetteja, jotka johtavat ohjelmistotuotteisiin.http://www.npd- solutions.com/glossary.html Eräissä yhteyksissä ohjelmistokehittäjä ja ohjelmistosuunnittelija tekevät samanlaisia tehtäviä ja termit voivat tarkoittaa samaa. Eräissä yhteyksissä termit eroavat ja suunnittelijalla on laajempi vastuu kaikkien ohjelmistokomponenttien yhteen toimivuudesta. Lisäksi joissain yhteyksissä termien käyttö voi olla rajatumpaa tarkoittamaan vain tiettyjä asiantuntijoita. == Ohjelmistokehityksen menetelmät == Ohjelmistokehityksessä on useita suuntauksia. Eräiden väitteiden mukaan perinteiset menetelmät ovat "fiktiota, joka antaa kuvan hallinnasta ja symbolista statusta". Menetelmien sanotaan olevan liian mekaanisia luonteeltaan ollakseen käyttökelpoisia. Perinteisiä menetelmiä on kutsuttu "tavoittamattomiksi ideaaleiksi ja opasteeksi utopistisissa kehitystilanteissa". Eräitä ohjelmistokehityksen suuntauksia ovat: * vesiputousmalli * V-malli * inkrementaalinen malli * nopean kehityksen malli (RAD-malli) * ketterä ohjelmistokehitys () * iteratiivinen malli * spiraalimalli Jatkuva toimitus on eräs ohjelmistokehityksen periaate, jossa ohjelmisto pidetään jatkuvasti toimituskelpoisena. == Ohjelmistotuotannon menetelmät == Ohjelmistokehitys on osa ohjelmistotuotantoa, jossa se on usein viimeisiä vaiheita prosessissa. Ohjelmistokehitysprosesseihin liittyy seuraavia standardeja: * ISO/IEC 12207 * ISO 9000 * ISO/IEC 15504 * ISO/IEC 24744 * SPEM 2.0 Ohjelmakoodin uudelleenkäytettävyys (ohjelmiston uudelleenkäyttö, engl. software reuse) tarkoittaa ohjelmistojärjestelmien toteuttamista olemassa olevasta ohjelmistosta tyhjästä tekemisen sijaan. Käsite on peräisin Naton ohjelmistokehityskonferenssista vuonna 1968, jossa käsiteltiin suurten ja luotettavien ohjelmistojärjestelmien kehitystä hallitulla ja kustannustehokkaalla tavalla. Konferenssia pidetään ohjelmistokehityksen alan syntypaikkana. Verrattaessa ohjelmistoprojektien kehitysmallien tuottavuutta ja laatua vain yksi käytäntö on liittynyt sekä korkeaan tuottavuuteen että alhaiseen virhemäärään: varhaisen prototyypin julkaiseminen. Perinteisten ja joustavampien kehitysprosessien välillä ei välttämättä ole haittaa mahdollisesta konfliktista, koska ne perustuvat johdonmukaisille käytännöille, jotka jossain tapauksissa on suunnattu valintojen välisten erojen käsittelyyn. == Katso myös == * Ketterä ohjelmistokehitys * Nopean kehityksen malli * Refaktorointi * UML-mallinnus * Ohjelmointiparadigma * Ohjelmointi * Versiohallinta * Ohjelmiston testaaminen * Ohjelmointirajapinta * Käyttöliittymä * Käytettävyys * Koodin katselmointi == Lähteet == == Kirjallisuutta == * == Aiheesta muualla == Luokka:Ohjelmistotuotanto
Maciej Żurawski

Maciej Stanisław Żurawski (s. 12. syyskuuta 1976 Poznań, Puola) on puolalainen jalkapalloilija. 182 senttimetriä pitkän Żurawskin pelipaikka oli hyökkääjä. Żurawski aloitti uransa 1994 Warta Poznańissa. Vuonna 1998 hän siirtyi Lech Poznańiin ja 2000 Wisła Krakówiin. Glasgow Celticiin hän siirtyi kaudella 2005–2006. Celticissä hän voitti Skotlannin mestaruuden ja Skotlannin Liigacupin. Talvella 2008 Żurawski siirtyi Kreikkalaiseen Larissaan. Hän edusti Larissaa puolitoista vuotta ja oli kaudella 2008–2009 yhdeksällä maalillaan seuran paras maalintekijä. Kesällä 2009 hän siirtyi kyproslaiseen AC Omoniaan. Puolan maajoukkueessa Żurawski pelasi 72 ottelua ja teki 17 maalia. Hän kuului maajoukkueeseen muun muassa vuosien 2002 ja 2006 MM- kilpailuissa, joissa molemmissa hän pelasi avauskokoonpanossa Puolan kaikissa kolmessa ottelussa, ja EM-kilpailuissa 2008, joissa hän pelasi Puolan ensimmäisessä alkulohko-ottelussa ensimmäisen puoliajan. == Lähteet == == Aiheesta muualla == * Maciej Żurawski (90minut.pl) * Żurawski FootballDatabase-tietokannassa Luokka:Puolalaiset jalkapalloilijat Luokka:Vuonna 1976 syntyneet Luokka:Elävät henkilöt
KwaZulu-Natal

KwaZulu-Natal on provinssi Etelä-Afrikassa. Se muodostettiin vuonna 1994, kun Natalin provinssi ja KwaZulun bantustan yhdistettiin. Provinssissa on arviolta 11 065 240 asukasta ja sen pinta-ala on 94 361 neliökilometriä. Sen pääkaupunki on Pietermaritzburg ja suurin kaupunki Durban. == Maantiede == KwaZulu-Natal koostuu kolmesta maantieteellisestä alueesta: alangosta Intian valtameren rannikolla sekä kahdesta vuoristoisesta alueesta, Lohikäärmevuorista ja Lebombovuorista. Provinssin läpi virtaa Tugelajoki. == Historia == Portugalilainen löytöretkeilijä Vasco da Gama näki ensimmäisenä eurooppalaisena KwaZulu-Natalin rannikon joulupäivänä 1497. Siitä tulee myös provinssin nimi (natal tarkoittaa portugaliksi joulua). Vuosina 1839–1843 alue oli osa lyhytikäiseksi jäänyttä buurivaltiota Natalian tasavaltaa ja sen jälkeen vuoteen 1910 saakka brittiläistä Natalin kruununsiirtomaata. Sen jälkeen se oli Etelä-Afrikkaan kuulunut Natalin provinssi, josta välillä erotettiin KwaZulun bantustan, kunnes ne jälleen yhdistettiin vuonna 1994 nykyiseksi provinssiksi. == Piirikunnat == KwaZulu-Natal jakautuu yhteentoista piirikuntaan: * Amajuba * eThekwini * iLembe * Sisunke * Ugu * Umgungundlovu * Umkhanyakude * Umzinyathi * Uthukela * uThungulu * Zulumaa == Väestö == Suurin osa KwaZulu-Natalin noin 9 426 000 asukkaasta (2001) on zuluja. 80,6 prosenttia puhuu äidinkielenään zulua. Merkittäviä vähemmistökieliä ovat englanti (13,6 %), xhosa (2,3 %) ja afrikaans (1,5 %). == Lähteet == == Aiheesta muualla == *Provinssin internetsivut Luokka:Etelä-Afrikan provinssit
George McManus

George McManus (23. tammikuuta 1884 St. Louis, Missouri – 22. lokakuuta 1954 Santa Monica, Kalifornia) oli yhdysvaltalainen sarjakuvantekijä, joka tunnetaan parhaiten sarjakuvasta Vihtori ja Klaara (Bringing up Father tai Jiggs and Maggie). McManus syntyi irlantilaisperheeseen. Hän oli jo nuoresta hyvin lahjakas piirtäjä ja humoristi. Hän jätti koulunkäynnin ja pääsi St. Louis Republic -sanomalehden palvelukseen kuvittajaksi jo 16-vuotiaana. Silloin hän loi ensimmäisen sarjakuvansa, Alma and Oliver, mutta lähti kotikaupungistaan New Yorkiin saatuaan töitä arvostetussa New York World -sanomalehdessä. Siellä hän kokeili monia erilaisia sarjakuvia (Snoozer, The Merry Marcelene, Panhandle Pete, Ready Money Ladies, Let George Do It, Cheerful Charlie ja Nibsby the Newsboy in Funny Fairyland). Vuonna 1904 McManusin sarjakuva The Newlyweds, joka kertoi tyylikkäästä pariskunnasta ja heidän vauvastaan, oli suhteellisen suosittu. New York Journal American -sanomalehti kiinnostui piirtäjästä ja McManus jatkoi sarjaansa uudella työnantajallaan nimellä Their Only Child. Muita hänen piirtämiään strippejä olivat Rosie's Beau, Love Affairs of a Mutton Head, Spareribs and Gravy ja Bringing Up Father, joista jälkimmäisellä hän pääsi suuren menestyksen makuun. King Features Syndicate otti sarjan levitykseen. McManus piirsi sitä vuodesta 1913 kuolemaansa saakka, jolloin Vernon Greene ryhtyi sen piirtäjäksi. McManusin piirrokset olivat ensiluokkaisia. Hän oli ensimmäinen sarjakuvapiirtäjä, jonka grafiikka täytti kaikki laatuvaatimukset. Viiva oli ohut, joustava, tarkka ja ekspressiivinen. McManusin vaikutus näkyy selvästi monien sarjakuvapiirtäjien, kuten Hergén ja Joost Swarten tyylissä. McManus kuoli vuonna 1954 kotonaan. Vuonna 1995 Vihtori ja Klaara oli yksi niistä sarjakuvista, jotka pääsivät mukaan Yhdysvalloissa julkaistuun Comic Strip Classics -postimerkkisarjaan. == Lähteet == == Kirjallisuutta == * Luokka:Yhdysvaltalaiset sarjakuvantekijät Luokka:Amerikanirlantilaiset Luokka:Vuonna 1884 syntyneet Luokka:Vuonna 1954 kuolleet
Jonny Jakobsen

Jonny Jakobsen (s. 17. marraskuuta 1963 Malmö, Ruotsi) on tanskalais- ruotsalainen muusikko, joka on tehnyt ja esittänyt erilaisia musiikin tyylilajeja esiintyen erilaisina fiktiivisinä hahmoina. Parhaiten menestynyt hahmo oli Dr. Bombay. ==Ura ja hahmot== Parhaiten hänen hahmoistaan tunnetaan 1990-luvun loppupuolella eurodancea esittänyt intialainen taksikuski Dr. Bombay, jonka hitti-single "Calcutta" ilmestyi vuonna 1998 ja nousi Euroopassa monien maiden listoille. Aikaisemmin Jakobsen oli esittänyt countrya nimellä Johnny Moonshine. Dr. Bombayn jälkeen hän teki musiikkia esittäen skotlantilaista Dr. McDoota ja meksikolaista Carlito Juanesia. Dr. Bombay teki paluun vuonna 2018 kappaleella ”Stockholm to Bombay”. Kaksi Jakobsenin kappaletta on ollut mukana Beatmania IIDX-sarjan videopeleissä ja yksi Sega Dreamcast -pelissä Samba de Amigo. == Singlet == Dr. Bombay: * Calcutta (Taxi Taxi Taxi) (1998) *Rice & Curry (1998) *S.O.S (The Tiger Took My Family) (1998) *Girlie, Girlie (1998) *Indy Dancing (1998) *Stockholm to Bombay (2018) Dr. Macdoo: *Under the Kilt (2000) *Macahula Dance (2000) Carlito: *Carlito (¿Who's That Boy?) (2005) *Poco Loco (2005) == Albumit == Dr. Bombay: * Rice and Curry (1998) Dr. Macdoo: * Under The Kilt (2000) Carlito: * Fiesta (2006) * World Wild (2007) Kaikkien: * The Hits (2007) == Lähteet == == Aiheesta muualla == * Sydsvenskan: Dr Bombay byter skepnad - igen * Luokka:Ruotsalaiset muusikot Luokka:Vuonna 1963 syntyneet Luokka:Elävät henkilöt Luokka:Videopelimuusikot
Kayseri

Kayseri on noin 845 000 asukkaan teollisuuskaupunki Kappadokian alueella Turkissa. Kayseri on samannimisen maakunnan pääkaupunki. Kaupungin historia ulottuu yli viidentuhannen vuoden taakse. Ennen roomalaisia sen nimi oli Makaza. Roomalaiset antoivat kaupungille nimen Caesarea, jonka translitterointi nykyturkkiin ja muille kielille on johtanut nimiin Kayseri ja Kayzeri. 2000-luvulla eaa. kaupunki oli tärkeä kauppapaikka assyrialaisten ja heettiläisten välisessä kaupassa. Roomalaisten aikana kaupungin väkiluku nousi puoleen miljoonaan. Seldžukit pitivät kaupunkia toisena pääkaupunkinaan 1000-luvun alkupuolella (jaa). Keski-Anatolian korkein vuori Erciyes sijaitsee Kayserin liepeillä. Se on suosittu talviurheilukeskus.Erciyes Mountain Big Love Turkey Kayserin lyseo on arvostettu oppilaitos, josta on valmistunut myös useita nykyisiä ja entisiä ministereitä. Itsenäisyyssodan aikana tilapäinen hallitus kokoontui lyseorakennuksessa. Kaupunki on tunnettu perinteisistä itämaisista matoistaan. Sinne rakennettiin modernia teollisuutta maailmansotien välisenä aikana ulkomaalaisten asiantuntijoiden avustuksella. Kaupungilla on kaksi jalkapallojoukkuetta Turkin Superliigassa. == Lähteet == == Aiheesta muualla == Luokka:Turkin kaupungit Luokka:Kayserin maakunta
Centre-Ouest

Centre-Ouest on hallintoalue Burkina Fasossa. Sen pääkaupunki on Koudougou.Monographie, s. 19. Alueella on vuoden 2006 väestönlaskennan mukaan 1 186 566 asukastaMonographie, s. 24.. Sen pinta-ala on 21 752 tai 21 891 neliökilometriä. ==Maantiede, ilmasto ja luonto== Vuonna 2001 perustettuMonographie, s. 21. alue käsittää kahdeksan prosenttia Burkina Fason pinta-alasta. Se rajoittuu lännessä Sud-Ouestin ja Boucle du Mouhounin, pohjoisessa Nordin ja idässä Plateau-Centralin, Centren ja Centre-Sudin alueisiin sekä etelässä Ghanaan. Maisemaa leimaavat 200–400 metriä korkeat ylängöt ja tasangot. Tärkeimmät joet ovat Mouhoun eli Musta-Volta ja Nazinon eli Punainen-Volta. Alueella on lukuisia patoaltaita.Monographie, s. 22. Ilmasto on sudanilais-sahelilainen. Vuotuinen sademäärä on 700–1200 millimetriä. Kasvillisuus on pensas- ja metsäsavannia ja galleriametsiä. Eläinkuntaan kuuluvat norsut, puhvelit, antiloopit, pahkasiat, apinat, hyeenat ja krokotiilit.Monographie, s. 21–22. ==Hallinnollinen jako ja asutus== Alueeseen kuuluu neljä provinssia, 38 departementtia, neljä kaupunkikuntaa, 34 maalaiskuntaa ja 556 tai 563 kylää. Provinsseja ovat Boulkiemdé, Sanguié, Sissili ja Ziro ja kaupunkeja niiden keskuspaikat Koudougou, Réo, Léo ja Sapouy. Alueella asuu 8,5 prosenttia Burkina Fason väestöstä. Kaupunkiväestön osuus on 13,2 prosenttia, mikä on huomattavasti vähemmän kuin maassa keskimäärin (22,7 %).Monographie, s. 24–25. Asukkaat ovat etupäässä moseja, gruseja ja fulbeja. Puhutuimmat kielet ovat moore (60,1 %), lyele (18,5 %), nuni (10,6 %), fulani (4,4 %) ja dagari (1,1 %)Monographie, s. 39.. Muslimeja on 40,2, katolisia 31,6, animisteja 20,2 ja protestantteja 6,8 prosenttiaMonographie, s. 36.. ==Talous== Väestöstä lähes 90 prosenttia harjoittaa maanviljelyä ja karjanhoitoaMonographie, s. 82.. Muita elinkeinoja ovat kaupankäynti ja käsityöammatit. Koudougou on tärkeä rajakaupan keskus. Alueella on myös tekstiiliteollisuutta. Perkoassa toimii sinkkikaivos. ==Lähteet== * ===Viitteet=== Luokka:Burkina Fason alueet
Carlito

Carlito voi tarkoittaa ainakin seuraavia: * Carlito, puertoricolaissyntyinen showpainija * Carlito J. Cenzon, filippiiniläinen katolinen piispa * Carlito, yksi ruotsalaisen eurodancemuusikko Jonny Jakobsenin taiteilijanimistä * Carlito eli Carlito’s Way, yhdysvaltalainen rikoselokuva vuodelta 1993.
Réo

Réo on kaupunki Burkina Fasossa. Se on Sanguién provinssin pääkaupunki. Vuonna 2006 kaupungissa oli vajaat 28 500 asukasta. == Lähteet == Luokka:Burkina Fason kaupungit
Crash stop

Crash stop on termi, joka tarkoittaa aluksen mahdollisimman nopeaa pysäyttämistä. Potkuripropulsiolla varustetulla aluksella käsitteellä crash stop tarkoitetaan hätäpysäytystä, jossa aluksen ollessa liikkeessä eteenpäin peruutetaan koneilla täydellä teholla, kunnes alus on pysähtynyt. Normaali pysähtymismatka tällä menetelmällä on noin 3–5 aluksen mittaa. Hätäpysäytyksen ongelma on hidastuvan aluksen ohjauskyvyn heikentyminen: potkurivirtaus peräsimelle lakkaa. Oikeakätinen (eli alus, jonka potkuri pyörii myötäpäivään eteenpäin mentäessä) alus pyrkii kääntymään lopussa voimakkaasti oikealle. Pysähtyessään alus voi olla jopa 90 astetta kääntyneenä menosuuntaansa. Vesisuihkuvetoisissa aluksissa crash stop tehdään kääntämällä vesisuihkua ohjaava kauha peruutusasentoon eli täysin alas. Pysähtyminen on tällöin suuristakin nopeuksista etenkin keveillä aluksilla varsin nopeaa, vieden yleensä vain noin yhden aluksen mitan. Tämä kuitenkin rasittaa myös vetolaitteen osia ja kauhan kiinnitystä suuresti ja on sen takia sallittu käytettäväksi ainoastaan hätätilanteissa. Luokka:Merenkulku Luokka:Englanninkieliset sanat ja sanonnat
Cherchell

Cherchell () on satamakaupunki ja piirikunnan keskus Tipazan maakunnassa Algeriassa. Se sijaitsee Välimeren rannikolla 25 kilometriä Tipazasta länteen. Cherchellin kunnassa oli vuoden 2008 väestönlaskennan mukaan 48 100 asukasta. ==Maantiede== Cherchellin kunnan pinta-ala on 130 neliökilometriä. Se rajoittuu idässä Tipazan ja Nadorin, etelässä Sidi Amarin ja Menaceurin ja lännessä Sidi Semianen ja Sidi Ghilesin kuntiin. Kaupunki on rakennettu kapealla rannikkovyöhykkelle, jonka eteläpuolella kohoavat Tell-Atlaksen vuoret. ==Historia== Kaupunki on saanut alkunsa foinikialaisten perustamasta Iolin kauppapaikasta, joka sittemmin kuului Karthagolle. Toisen puunilaissodan jälkeen siitä tuli Mauretanian pääkaupunki. Kuningas Juba II antoi kaupungille nimen Caesarea ja koristeli sen monumentaalirakennuksin ja taideteoksin. Roomalaisaikana kaupunki oli Mauretania Caesariensiksen provinssin pääkaupunki. Siellä oli 100-luvulla ehkä 40 000 asukasta. Diocletianuksen aikana provinssista erotettiin Mauretania Sitifensis. Caesarea poltettiin Firmuksen kapinan aikana vuonna 371, ja seuraavan vuosisadan alussa sen hävittivät vandaalit. Bysanttilaiset miehittivät kaupungin vuonna 585, mutta se enää koskaan saanut takaisin entistä asemaansa. Kaupunki säilyi asuttuna arabivalloituksen jälkeenkin, mutta sen satama rappeutui ja beduiinit asettuivat ympäröivälle maaseudulle. 1400-luvulla sinne muutti Espanjassa asuneita maureja, jotka harjoittivat maanviljelyä, käsityöammatteja, kaupankäyntiä ja merirosvousta. Turkkilaisaikana Cherchell taantui, ja paikalliset suvut taistelivat vaikutusvallasta. Ranskalaiset miehittivät Cherchellin vuonna 1840 ja perustivat sinne eurooppalaisen siirtokunnan. Kaupungin väkiluku on kasvanut Algerian itsenäisyyden aikana voimakkaasti, mutta se kärsii yhä syrjäisestä sijannistaan. ==Liikenne ja talous== Cherchellin kautta kulkee maantie RN11. Kaupungissa on kalastussatama, lääketehdas ja sotilasakatemia. ==Nähtävyydet== Cherchell on huomattava matkailukohde. Antiikin ajalta ovat säilyneet forumin, amfiteatterin, teatterin ja termien rauniot. Kaupungin itäpuolella sijaitsee kaksi akveduktia. Kaupunginmuseossa ja mosaiikkipuistossa on esillä kuvapatsaita, mosaiikkeja ja piirtokirjoituksia. Muita nähtävyyksiä ovat Marttyyrien aukio suihkulähteineen, moskeijaksi muutettu kreikkalaista temppeliä muistuttava kirkko, Ksiban kaupunginosan maurilaistyyliset rakennukset ja vuosina 1571–1572 pystytetty suuri moskeija sekä satama mantereeseen yhdistettyine majakkasaarineen. ==Lähteet== ==Aiheesta muualla== Luokka:Algerian kaupungit
Oberammergau

Oberammergau on kunta Garmisch-Partenkirchenin piirikunnassa Baijerin osavaltiossa eteläisessä Saksassa. Vuoden 2020 lopussa siellä asui 5 422 asukasta. Kunta tunnetaan kymmenen vuoden välein esitettävästä Oberammergaun kärsimysnäytelmästä sekä koristeellisista taloistaan. Jeesuksen viisi viimeistä päivää kuudessa tunnissa esittävä kärsimysnäytelmä esitettiin viimeksi vuonna 2022 ja oli järjestyksessä 42:s. Oberammergaussa sijaitsee myös puolustusliitto Naton opetus- ja harjoituskeskus Nato-koulu. ==Kärsimysnäytelmä== Alkunsa perinne sai vuonna 1633, jolloin asukkaat lupautuivat esittämän Jeesuksen viimeisiä vaiheita kuvaavan näytelmän, jos säästyisivät rutolta. Näytelmän erikoisuus on se, että siinä ei käytetä tekopartoja eikä peruukkeja; vuotta aiemmin rooleihin valitut saavat valinnan yhteydessä käskyn ryhtyä kasvattamaan partaa ja hiuksia. Näytelmää on moitittu antisemitistiseksi, mutta väitteet on aiemmin torjuttu sillä, että tekstissä ei ole mitään Raamatun ulkopuolelta. Vuonna 2010 näytelmään on kuitenkin tehty tässä suhteessa muutoksia. Näytelmän kolmatta kertaa ohjannut Christian Stückl on poistanut tekstistä paljon kritisoituja juutalaisvastaisia kohtia. Esityksen painopiste on myös muuttunut niin, että se keskittyy ennen kaikkea Jeesuksen kärsimyksen sijasta hänen sanomaansa.Näytelmä 2010, Yle.fi Ensimmäisen maailmansodan aiheuttama suuri pula-aika pakotti siirtämään vuoden 1920 näytöstä kahdella vuodella; näytöksen aikana eräs yhdysvaltalainen elokuvayhtiö lähetti erään kautta aikojen rahallisesti arvokkaimmista tarjouksista näytelmän filmausoikeudesta. Kyläläiset vastasivat sanattomasti: heti viimeisen esityksen loputtua hiukset ja parrat ajeltiin kokonaan pois tai ainakin normaalille arkitasolle. Yleensäkin kaikki esitykset näytelmän kuvaamisesta, tallentamisesta saati kiertueelle lähettämisestä on torjuttu jyrkästi: kyläläisten mukaan kysymyksessä on ensisijaisesti jumalanpalvelus eikä niinkään näytelmä. ==Lähteet== ==Aiheesta muualla== * Kunnan kotisivut * Kärsimysnäytelmä * Oberammergaun ihmeelliset näytelmät, Aamulehti, 20.10.1929, nro 287, s. 17, Kansalliskirjaston digitaaliset aineistot * Vuoristokylän näyttelijöitä, Suomen Kuvalehti, 04.10.1930, nro 40, s. 32, Kansalliskirjaston digitaaliset aineistot Luokka:Baijerin kunnat Luokka:Ylä-Baijeri
Escheden junaturma

Escheden junaturma tapahtui 3. kesäkuuta 1998 lähellä Escheden kylää Ala- Saksin osavaltiossa Saksassa. Onnettomuudessa menehtyi 101 ihmistä ja 88 loukkaantui vakavasti. Junaturma oli Saksan pahin junaonnettomuus vuoden 1967 jälkeen, ja samalla maailman pahin suurnopeusjunia kohdannut onnettomuus. ==Tapahtumien kulku== thumb|300px|Onnettomuuden muistoksi istutettuja puita. InterCityExpress (ICE) -suurnopeusjuna Wilhelm Conrad Röntgen oli matkalla Münchenistä Hampuriin. Juna pysähtyi ennen onnettomuutta Hannoverin asemalla ja jatkoi matkaansa pohjoiseen kello 10.30 paikallista aikaa (08.30 UTC). Noin kuusi kilometriä Escheden aseman eteläpuolella junan ensimmäisen vaunun kolmannen pyöräkerran pyöränrengas (pyöräkerran kulutuspinta) murtui ja irtosi pyörästä iskeytyen vaunun lattiaan, johon se jumittui. Tästä tapahtumasta aiheutuneita seurauksia selviteltiin kuukausia turman jälkeen. Kello 10.59 juna sivuutti Escheden eteläpuolella olevat vaihteet. Pyöränrenkaan kappaleet osuivat vaihteen vastakiskoon ja repivät sen irti ratapölkyistä. Vastakisko tunkeutui vaunun lattian lävitse ja jumittui siihen nostaen vaunun telin pois kiskoilta. Tämän jälkeen yksi raiteilta suistuneista pyöräkerroista osui vaihteenasettimeen, jolloin vaihteen asento muuttui. Tämän seurauksena kolmannen vaunun takateli ohjautui rinnakkaiselle raiteelle, minkä jälkeen se osui radan vierellä oleviin 300 tonnin painoisen maantiesillan tukirakenteisiin ja tuhosi ne kokonaan. Myös junan neljäs vaunu suistui kiskoilta 200 kilometrin tuntinopeudella kolmannen vaunun vetämänä, alitti maantiesillan ja syöksyi penkereelle sillan viereen. Sillan lähistöllä työskennelleet ratatyöntekijät saivat välittömästi surmansa. Vaunujen irtoaminen katkaisi myös junan jarruletkun laukaisten hätäjarrutuksen junassa, minkä seurauksena junan veturi ja kolme ensimmäistä vaunua pysähtyivät hätäjarrutettuina Escheden asemalle kolmen kilometrin päähän turmapaikasta. 300 tonnin painoinen silta luhistui junan viidennen vaunun päälle tuhoten sen täysin. Junan loppupäässä olleet vaunut törmäsivät sillan jäänteisiin ja kasaantuivat kalustovuoreksi. Romukasan keskellä oli myös Deutsche Bahnin työntekijöiden ajoneuvo, joka todennäköisesti oli ollut pysäköitynä sillalla. Lähistöllä asuneet ihmiset kuvasivat onnettomuuden aiheuttamaa ääntä lähes lentokoneen maahansyöksyyn verrattavana rysäyksenä. Paikallinen poliisi julisti hätätilan kello 11.02, ja viiden minuutin kuluttua onnettomuuden vakavuus alkoi paljastua. Turmapaikalle hälytettiin yli tuhat pelastustyöntekijää poliisin, palokunnan, pelastustoimen ja armeijan yksiköistä. Junan etuosassa olleet matkustajat sekä veturinkuljettaja selvisivät lähes vahingoittumattomina junan etuosassa, joka ehti pois sillan alta ennen sen sortumista. Junan loppupään vaunuissa eloonjääminen oli lähes ihme. Kaikkiaan 101 matkustajaa ja rautatien työntekijää menehtyi. == Aiheesta muualla == * Luokka:Vuoden 1998 junaonnettomuudet Luokka:Junaonnettomuudet Saksassa Luokka:Ala-Saksin historia ja:ICE#エシェデ鉄道事故
Julio dos Santos

Julio dos Santos, koko nimeltään Julio Daniel dos Santos Rodríguez (s. 7. toukokuuta 1983 Asunción, Paraguay) on paraguaylainen jalkapalloilija. 189 senttimetriä pitkän Dos Santosin pelipaikka on hyökkäävä keskikenttäpelaaja. Dos Santos aloitti ammattilaisuransa vuonna 2001 Cerro Porteñon riveissä. Hän ehti voittaa seurassa kahdesti Paraguayn mestaruuden, kunnes siirtyi Saksaan Bayern Müncheniin vuonna 2005. Hänen tilastoihinsa jäi kotimaan sarjasta tuolloin 75 liigaottelua ja 13 liigamaalia. Saksassa dos Santos jäi todella pieneen rooliin ja seuran manageri Uli Hoeneß luokitteli hänet Bild-lehdessä epäonnistuneiden hankintojensa joukkoon. Dos Santos joutuikin Bayernista lainalle muun muassa Wolfsburgiin sekä espanjalaisseura Almeríaan. Paraguayn maajoukkueessa dos Santos on pelannut 33 ottelua ja tehnyt niissä viisi maalia vuosina 2004–2014. Hän oli mukana maajoukkueessa Saksan MM-kisoissa 2006 ja pelasi yhdessä ottelussa vaihtopelaajana sekä yhdessä ottelussa avauskokoonpanossa. == Lähteet == == Aiheesta muualla == *Dos Santos FootballDatabase-tietokannassa Luokka:Paraguaylaiset jalkapalloilijat Luokka:Vuonna 1983 syntyneet Luokka:Elävät henkilöt
Kanadan lippu

Kanadan lippu ( ja ) on Kanadan tunnus vaakunan, moton ja hymnin ohella. Lippu on pohjaväriltään punainen ja sen keskellä on valkoinen, lipun ala- ja yläreunaan ulottuva neliö, jossa puolestaan on punainen, tyylitelty, 11-kärkinen vaahteranlehti. Aikaisemmin, vuodesta 1868 alkaen, Kanada käytti useita variaatioita Red Ensign -lipusta, joka toimi vaahteralipun käyttöönottoon asti de facto Kanadan lippuna. Vuonna 1964 Kanadan pääministeri Lester Pearson esitti lippuehdotuksen, joka oli samanlainen kuin Kanadan nykyinen lippu, paitsi että punaisten raitojen tilalla oli siniset raidat symboloimassa Tyyntämerta ja Atlanttia. Valkoinen neliö kuvaa lumista Kanadaa. Vaahteranlehti on Kanadan vanha tunnus, joka perustuu siihen, että vaahteraa kasvaa erittäin paljon Kanadassa. Kanadan kansallisväreiksi saivat riittää punainen ja valkoinen (toisin kuin Pearsonin ehdotuksessa, raidoista tuli punaiset). Punainen väri symboloi verta, jonka kanadalaiset sotilaat vuodattivat maailmansodissa.Kimmo Kiljunen: Maailman maat: Liput ja historia, s. 672–673. Helsinki: Into 2013 ISBN 978-952-264-157-1 Lippu tuli käyttöön 15. helmikuuta 1965, kun kuningatar Elisabet II vahvisti sen.{{}Lähde} ===Muita lippuja=== Canadian Forces Flag.svg|Sotalippu maalla Naval Ensign of Canada.svg|Sotalippu merellä Royal Canadian Air Force ensign.svg|Ilmavoimien lippu Coastguard Flag of Canada.svg|Merivartiolaitoksen lippu Flag of the Canada Border Services Agency.svg|Rajavartiolaitoksen lippu Royal Standard of Canada.svg|Kuningas Charles III:n lippu Flag of the Governor-General of Canada.svg|Kenraalikuvernöörin lippu ===Provinssien ja territorioiden liput=== Flag of Alberta.svg|Alberta (1968) Flag of British Columbia.svg|Brittiläinen Kolumbia (1960) Flag of the Northwest Territories.svg|Luoteisterritoriot (1969) Flag of Manitoba.svg|Manitoba (1966) Flag of New Brunswick.svg|New Brunswick (1965) Flag of Newfoundland and Labrador.svg|Newfoundland ja Labrador (1980) Flag of Nova Scotia.svg|Nova Scotia (1929) Flag of Nunavut.svg|Nunavut (1999) Flag of Ontario.svg|Ontario (1965) Flag of Prince Edward Island.svg|Prinssi Edwardin saari (1964) Flag of Quebec.svg|Quebec (1948) Flag of Saskatchewan.svg|Saskatchewan (1969) Flag of Yukon.svg|Yukon (1967) ==Katso myös== * Luettelo valtioiden historiallisista lipuista ==Lähteet== * * ===Viitteet=== == Aiheesta muualla == Luokka:Valtioiden liput *
Achille Starace

thumb|Achille Starace (kolmas oikealta) vierailemassa Alfa Romeon tehtailla joskus 1920–1930-lukujen taitteessa. Achille Starace (18. elokuuta 1889 Gallipoli, Italia – 29. huhtikuuta 1945 Milano) oli italialainen poliitikko, joka kuului Kansalliseen fasistipuolueeseen. Starace syntyi Gallipolissa. Hänen isänsä oli paikallinen viinikauppias. Hän opiskeli nuoruudessaan Leccen teknisessä instituutissa. Vuonna 1909 hän liittyi Italian armeijaan, ja vuonna 1912 hän osallistui ensimmäiseen maailmansotaan saaden erinomaisen sotilaan maineen. Sodan päätyttyä hän lähti armeijasta ja muutti asumaan Trentoon, jossa hän liittyi vuonna 1920 Benito Mussolinin kasvavaan fasistiliikkeeseen, Fasci Italiani di Combattimentoon. Hänestä tuli nationalististen aatteidensa vuoksi merkittävä hahmo fasistien keskuudessa, ja lopulta hänestä tuli Trenton piiritoimiston päällikkö. Starace osallistui fasistien kuuluisaan marssiin Roomaan vuonna 1922. Marssin aikana hän johti pientä mustapaitojen ryhmää. Mussolinin noustua valtaan Staracen poliittinen ura lähti nousuun. Hän sai innokkuutensa ansiosta Mussolinin huomion ja kohosi fasistien arvoasteikossa aina puolueen sihteeriksi, merkittävään virkaan jonka hän sai vuonna 1931. Sihteerinä Starace järjesti mahtipontisia paraateja, laajensi Mussolinin ympärille rakennettua henkilökulttia ja kehitti fasistien nuorisojärjestöjen toimintaa. 1930-luvulla Mussolini nimitti Staracen johtamaan Italian militarisointia, kun militarisoinnin alkuperäinen johtaja Roberto Farinacci oli alkanut kinastella Mussolinin kanssa. Aikanaan Starace omaksui kansallissosialisteilta juutalaisvastaisia aatteita. Vuonna 1935 Starace luopui sihteerin virasta voidakseen osallistua Etiopian sotaan. Hänen johdollaan italialaiset joukot miehittivät Abessinian entisen pääkaupungin Gondarin. Lokakuussa 1939 hänestä tuli mustapaitojen johtaja, mutta vuonna 1941 hänet erotettiin syytettynä epäpätevyydestä. Vuonna 1943 Mussolini syöstiin vallasta ja marsalkka Pietro Badoglion johtama uusi hallitus pidätti Staracen. Myöhemmin Starace yritti päästä Salòn tasavallan nukkehallitsijaksi asetetun Mussolinin suosioon, mutta hän epäonnistui ja hänet vietiin vangiksi Veronassa sijaitsevalle keskitysleirille. Lopulta hänet vapautettiin ja siirrettiin Milanoon, mutta huhtikuussa 1945 kommunistiset partisaanisissit sieppasivat hänet. Sissit ampuivat Staracen 29. huhtikuuta 1945. Samana päivänä hänen ruumiinsa vietiin Milanon Piazzale Loreto -keskusaukiolle ihmisten nähtäville. Staracen ohella sissit ripustivat aukiolle pystytettyyn telineeseen roikkumaan Mussolinin, tämän rakastajattaren Clara Petaccin ja muiden Salòn tasavallan fasistijohtajien ruumiit. Luokka:Italialaiset fasistiset poliitikot Luokka:Italialaiset sotilaat Luokka:Italialaiset teloitetut Luokka:Vuonna 1889 syntyneet Luokka:Vuonna 1945 kuolleet
John Daly

John Patrick Daly (s. 28. huhtikuuta 1966 Carmichael, Kalifornia, USA) on yhdysvaltalainen golfaaja. Daly paljastaa vuonna 2006 ilmestyvässä elämästään kertovassa kirjassaan, John Daly: My Life In And Out Of The Rough, tuhlanneensa uhkapeleihin 40-50 miljoonaa euroa vastaavan rahasumman 12 viime vuoden aikana. Vuonna 1993 Daly meni hoitoon alkoholismin takia. Hän on kokenut avioeron kolme kertaa. Hänestä on tehty tv-dokumenttielokuva John Daly – Golfin kapinallinen. ==Ura== Ennen siirtymistään golf-ammattilaiseksi, Daly kilpaili pituuslyöntikilpailuissa, jotka järjestetään yleensä entisellä lentokentällä. Tämä näkyy myös Dalyn pelatessa golfia, sillä hän lyö PGA Tourin pisimpiä avauslyöntejä. John Dalyn tähänastisista voitoista on ehdottomasti suurin se, kun hän nousi yhdeksänneltä varasijalta vuoden 1991 PGA Championshipin voittajaksi. Lisäksi hän on voittanut yhteensä viisi osakilpailua mukaan lukien kaksi major-turnausta, mm. Buick Invitationalin vuonna 2003. Palkintorahaa Daly on ansainnut pelkästään värikkäällä PGA Tour -urallaan noin 10 miljoonaa dollaria. == Lähteet == ==Aiheesta muualla== *John Dalyn kotisivu *Daly Book: Daly's gambling losses Luokka:Yhdysvaltalaiset golfaajat Luokka:Vuonna 1966 syntyneet Luokka:Elävät henkilöt
Kutina

Kutina (pruritus) on raapimishalun herättävä epämieluisa tunne ihossa tai limakalvossa. Kutinan aistiminen ei kuitenkaan liity ihon tunto- tai kipuaistimuksiin. Kutinan tärkein välittäjäelin on myeliinitupeton C-säie. Ihon tärkein kutinan välittäjäaine on ilmeisesti histamiini. Muita kutinaan vaikuttavia aineita kehossa ovat prostaglandiinit, proteaasit, takykiniinit, opioidit ja interleukiinit. ==Syyt== Kutina voi johtua hyvin monesta eri syystä. Kutinan yleisin syy on tulehdus ihossa. Tulehdus voi aiheutua ihon kuivuudesta.Kutina Terveyskirjasto, viitattu 2.8.2019 Herkkä iho, jollainen on joka toisella naisella ja joka viidennellä miehellä, reagoi kutinalla päivittäisiin pieniin ärsykkeisiin. Sellaisia ovat esimerkiksi karkea kangas, pesuaineet tai kosmeettiset tuotteet. Herkän päänahan tärkeimmät oireet ovat kutina ja kosketusarkuus. Herkkä päänahka ei liity muun ihon herkkyyteen. Erilaisten hyönteisten ja loisten pistot ja puremat aiheuttavat usein kutisevan ihoreaktion. Erityisesti verta imevien hyönteisten erittämät, veren hyytymistä estävät aineet kutittavat ihon alle jouduttuaan. Kutinassa voi olla kyse myös esimerkiksi nokkosihottumasta, syyhystä tai punajäkälästä. Muita syitä ovat esimerkiksi seerumin kolesterolimäärää alentavat lääkkeet eli statiinit, eräät verenpainelääkkeet, MS-tauti, maksa- ja munuaissairaudet, eräät syövät, psyykkiset tekijät sekä voimakkaaseen kipuun käytettävät opiaatit. Myös diabetekseen liittyvät ihoinfektiot tai hermovaurio voivat aiheuttaa kutinaa. Lymfooman yhteydessä voi esiintyä kutinaa. Hogdkinin taudista kärsivistä joka neljännelle kehittyy kutinaa. Ihon T-solulymfoomassa kutina on tavallinen oire.Lymphoma Itching Dialyysipotilaista jopa 70–90 % kutiaa.Kutina maksa- ja munuaissairauksissa Jos kutina on psykologinen oire, se voi liittyä esimerkiksi stressiin tai ahdistuneisuuteen.MedicineNet.com: Itch (Itching) ==Hoito== Kutinan hoito suunnataan oireen takana olevaan tautiin, jos se tunnistetaan. Varsinaisia kutinalääkkeitä ei ole. Kuivaa ihoa hoidetaan kosteusvoiteilla, ihottumaa esimerkiksi kortisonivoiteilla tai sisäisellä kortisonilla. Myös Auringon ultravioletti B -säteily ja UVB- valohoito voivat helpottaa kutinaa. Raapiminen helpottaa kutinaa nopeasti, mutta se voi johtaa kierteeseen ja ihon rikkoutumiseen. ==Lähteet== ==Kirjallisuutta== * Luokka:Aistit Luokka:Fysiologia Luokka:Seulonnan keskeiset artikkelit Luokka:Ihon oireet Luokka:Hermoston oireet
Zé Roberto

Zé Roberto, oikealta nimeltään José Roberto da Silva Júnior, (s. 6. heinäkuuta 1974 Ipiranga, São Paulo, Brasilia) on brasilialainen uransa lopettanut jalkapalloilija. 172 senttimetriä pitkän Zé Roberton pelipaikka oli keskikentällä, joko keskellä puolustavassa roolissa tai vasempana laitalinkkinä. Zé Roberto on edustanut ammattilaisuransa aikana myös Portuguesaa (1994–1997), Real Madridia (1997–1998), Flamengoa (1998), Bayer Leverkusenia (1998–2002), Bayern Müncheniä (2002–2006, 2007–2009), Santosia (2006–2007), Hamburger SV:tä (2009–2011) ja Al-Gharafaa (2011–2012). Hänen seurajoukkueuransa parhaita saavutuksia ovat Primera Divisiónin mestaruus vuodelta 1997 sekä Saksan-mestaruudet ja Saksan cupin voitot vuosilta 2003, 2005, 2006 ja 2008. Brasilian maajoukkueessa Zé Roberto teki ensiesiintymisensä 12. elokuuta 1995 Etelä-Koreaa vastaan pelatussa ottelussa. Vuonna 2006 päättyneellä maajoukkueurallaan hän pelasi yhteensä 84 A-maaottelua ja teki niissä kuusi maalia. Hän voitti Copa Américan 1997 ja 1999 sekä Maanosaliittojen cupin 1997 ja 2005. MM-kilpailuissa Zé Roberto oli mukana 1998 ja 2002. == Aiheesta muualla == * Zé Roberto FootballDatabase- tietokannassa * Zé Roberto Weltfussball-tietokannassa * Leverkusen who's who Luokka:Brasilialaiset jalkapalloilijat Luokka:Vuonna 1974 syntyneet Luokka:Elävät henkilöt
Sabrage

Sabrage tarkoittaa samppanjapullon kaulan katkaisua miekalla tai sapelilla. Menetelmä on peräisin Napoleonin ratsuväeltä. Pullon suuosan uloketta kopautetaan rauhallisella viiltoliikkeellä nopeasti, jolloin pullon suuosa napsahtaa poikki ja juoman paine työntää korkin ulos pullosta, lasia jää korkin ympärille. Samppanjajuomaan ei jää lasinsirpaleita, sillä katkaistusta pullonkaulasta lentävä juoma huuhtoo mahdolliset sirut mennessään. Vaikkakin kuohuviinit aukeavat myös kyseisellä tyylillä, niissä kaikissa ei ole riittävästi paineita pitämään sirpaleita poissa pullosta. Halvimmissa kuohuviineissä/hedelmäkuohuviineissä jne. on myös säästetty pullon lasimateriaalissa, jolloin itse lasipullo voi hajota jopa puolesta välistä pulloa avatessa sitä miekalla tai sapelilla. "Viiltoa" ei ole pakko tehdä saumaa pitkin yleisestä luulosta huolimatta. Luokka:Samppanja
Russia Tower

Russia Tower () oli nimitys pilvenpiirtäjälle, jota suunniteltiin rakennettavaksi Moskovan kansainväliseen liikekeskukseen. Pilvenpiirtäjästä, jonka arkkitehti on Norman Foster, oli tarkoitus tulla 600 metriä korkea. Rakennukseen olisi tullut 118 kerrosta ja rakennuskustannuksiksi oli arvioitu yli kaksi miljardia dollaria. Rakennuksen suunniteltu valmistumisvuosi oli 2012. Koko hanke peruttiin finanssikriisin takia vuonna 2009. == Kehitys == Rakennusta alettiin suunnitella vuonna 2006. Sitä suunniteltiin rakennattavaksi Moskovan kaupunkiin, 5,5 kilometriä Punaiselta torilta. Rakennuksen suunniteltu valmistumisvuosi oli 2012. Rakennus olisi ollut noin 600 metriä korkea, 118 kerrosta, kokonaispinta-ala 520 000 m², ja sen maksimikapasiteetti noin 25 000 ihmistä. Väitettiin, että rakennuksesta olisi tullut maailman korkein luonnollisesti tuuletettu torni ja yksi vihreimmistä uusista rakennuksista Euroopassa. Rakennuksessa olisi ollut toimistoja, hotelleja, ostosmahdollisuuksia ja huoneistoja, joissa on oma puutarha. Russia Towerin rakentaminen keskeytettiin finanssikriisin takia vuonna 2008. Rakentamisen mahdollisesta jatkosta ei vielä tiedetty. Kesäkuussa 2019 ilmoitettiin, että hanke on peruttu täysin ja tilalle rakennetaan pysäköintialue nykyisille rakennuksille. == Lähteet == Luokka:Moskovan pilvenpiirtäjät Luokka:Moskovan toimistorakennukset Luokka:Moskovan asuinrakennukset Luokka:Venäjän hotellit Luokka:Toteutumattomat rakennussuunnitelmat
Donkey Kong 3

Donkey Kong 3 on jatkoa alkuperäiselle Nintendon tekemälle Donkey Kong -kolikkopelisarjalle. Peli oli sarjan kolmas ja viimeinen kolikkopeliosa, joka on julkaistu vuonna 1983. Peli on julkaistu Japanissa vuonna 1984 NEC PC-8801 ja Sharp X1 tietokoneille. Peli on julkaistu NES:lle vuonna 1986. Vaikka peli onkin jatko-osa, niin se oli selvästi erilainen kuin esimerkiksi sarjan ensimmäinen peli, joka oli tasohyppely ja tämä taas oli pikemminkin ampumapeli. == Tarina == Donkey Kong on murtautunut Stanley the Bugmanin kasvihuoneeseen ja roikkuu köysistä, joiden päissä on ampiaispesät. Ampiaiset ärsyyntyvät ja tuhoavat Stanleyn kukat kostoksi. Kärpäsmyrkyllä varustetun Stanleyn täytyy tuhota mehiläiset ja jahdata Donkey Kong karkuun, ennen kuin se tuhoaa koko kasvihuoneen. == Aiheesta muualla == * * Luokka:Donkey Kong -tasohyppelyt Luokka:Nintendo Entertainment System -pelit Luokka:Nintendo 3DS -pelit Luokka:NEC PC-8801 -pelit Luokka:Sharp X1 -pelit Luokka:Kolikkopelit Luokka:Vuoden 1983 videopelit